open-index/open-wikipedia-markdown huggingface dataset:
Nickelodeon

**Nickelodeon** on telekanal Ameerika Ühendriikides.

## Saateid ja sarju
*Alvin ja koopaoravad
*Appi, kollid!
*Avatar
*Haldjaist ristivanemad
*Jõmpsikad
*KaBlam!
*Kamp Koral: Käsna-Kalle noorus
*Karusmarjad metsikus looduses
*Karvakerad
*Kasskoer
*Keskmine post
*Käsna-Kalle Kantpüks
*Ohujõud
*Patricku staarisaade
*Puupüsti rahvast täis
*Ren ja Stimpy
*Rocko seiklused
*See on Poni
*Star Trek: Prodigy
*Suur Nate
*Vali maja
*Vihased koprad

## Välislingid
* Koduleht
Jõmpsikad

**"Jõmpsikad"** (inglise keeles "Rugrats") on Nickelodeoni televisioonivõrgu jaoks toodetud USA joonissari.

Sarja loojateks on Arlene Klasky, Gábor Csupó, ja Paul Germain. Sarja hakati tootma 1991. aastal, kuid pärast 65. osa valmimist 1993. aastal sarja tootmine peatati. Aastail 1995–1996 lasti eetrisse ainult kaks osa – "A Rugrats Passover" ("Jõmpsikate paasapüha") ja "A Rugrats Chanukah" ("Jõmpsikate hanuka"). Need kaks juuditeemalist osa said kriitikutelt heakskiidu. Uued "Rugratsi" osad olid eetris aastail 1997–2006.

Eestis oli sarja esimene osa eetris ETV ja varem TV1s lõppedes 1990. aastate. Seejärel näidati sarja TV3-s. 

## Viited

## Välislingid
Rugrats IMDb leheküljel (inglise keeles)
Lulu (album)

**"Lulu"** on Lou Reedi ja Metallica koostöös valminud album. See album on viimane Lou Reedi täispikk stuudiosalvestis. 

Enamik albumi lugudest on sellised, kus Reed loeb teksti, mille taustaks mängib Metallica, James Hetfield täidab ka taustalaulja osa. Reed kirjutas enamiku laulusõnadest. 

"Lulu" sai muusikakriitikutelt peamiselt negatiivseid arvustusi. Oma pettumuse väljendamisel ei hoidnud end tagasi ka ansambli fännid.

## Lood
*Sõnad: Lou Reed
*Muusika: Lou Reed ja Metallica
Stephen Hillenburg

**Stephen McDannell Hillenburg** (21. august 1961 Lawton, Oklahoma – 26. november 2018 San Marino, California) oli Ameerika Ühendriikide merebioloog, animaator, kirjanik, produtsent, näitleja ja lavastaja. 

Ta on tuntud kui animasarja "Käsna-Kalle Kantpüks" looja (telekanalile Nickelodeon).
Dookie

**"Dookie"** on USA punk-rokkbändi Green Day kolmas stuudioalbum, mis anti välja 1. veebruaril 1994. 

"Dookie" tunnistati teemantalbumiks, seda müüdi USA-s üle 10 miljoni eksemplari. Kuulsamad laulud "Longview", "When I Come Around" ja "Basket Case" anti välja ka eraldi singlitena. "Dookie" on Green Day kõige suurema müügieduga album, seda on kokku müüdud üle 20 miljoni eksemplari.
Josef Smrkovský

**Josef Smrkovský** (26. veebruar 1911 Velenka – 15. jaanuar 1974 Praha) oli Tšehhoslovakkia poliitik ja riigitegelane.

Josef Smrkovský oli pärit talupoja perekonnast. Ta töötas pagarina. 1930–1932 oli ta Punaste Ametiühingute sekretär. 1933. aastal astus ta Tšehhoslovakkia Kommunistlikku Parteisse ja õppis seejärel Nõukogude Liidus parteikoolis. Kodumaale tagasipöördumise järel oli ta aastatel 1937–1938 Tšehhoslovakkia Kommunistliku Partei Brno piirkonnaorganisatsiooni sekretär. Teise maailmasõja ajal osales ta põrandaaluses vastupanuliikumises ja 1944–1945 oli ta Tšehhoslovakkia KP illegaalse Keskkomitee liige.

Aastatel 1945–1948 oli ta Tšehhoslovakkia Maafondi esimees. 1948. aasta kommunistide võimuhaaramise ajal oli ta Rahvamiilitsa juhataja. 1949–1951 oli ta põllumajandusministri asetäitja.

1951. aastal ta arreteeriti vandenõus osalemise süüdistusega seoses Rudolf Slánský kohtuasjaga. Vanglast vabanes ta 1955. aastal ja rehabiliteeriti täielikult 1963. aastal.

1956–1963 töötas ta põllumajanduskooperatiivi juhatajana. 1963–1965 oli ta rahvakontrolli ministri asetäitja, 1965–1967 Veemajanduse Keskvalitsuse juhataja ja 1967–1968 metsa- ja veemajanduse minister.

1966–1969 oli Smrkovský Tšehhoslovakkia Kommunistliku Partei Keskkomitee liige, 1968. aasta märtsist kuni 1969. aasta aprillini Tšehhoslovakkia Kommunistliku Partei Keskkomitee presiidiumi liige.

Alates 1964. aastast oli Josef Smrkovský Tšehhoslovakkia Rahvakogu liige ja 1968. aasta aprillis valiti ta Tšehhoslovakkia Rahvakogu juhatajaks. Ta pooldas reformiliikumist ja demokratiseerimist, kuigi jäi kommunistliku ideoloogia pooldajaks.

Pärast Nõukogude vägede sissetungi arreteeriti Josef Smrkovský 21. augustil 1968 ja viidi Moskvasse, kus ta oli koos veel mitme Tšehhoslovakkia juhtiva poliitikuga sunnitud alla kirjutama Moskva protokollile. Esialgu jäi ta küll oma ametikohtadele edasi, kuid 1969. aastal vabastati kõigist ametitest ja 1970. aastal heideti Tšehhoslovakkia Kommunistlikust Parteist välja.

## Viited
Beyond Magnetic

**"Beyond Magnetic"** on Metallica 2011. aastal välja antud EP. Algselt avaldati see digitaalselt iTunesi vahendusel. Kõik neli EP-l olevat laulu salvestati albumi "Death Magnetic" salvestamise ajal. CD-l anti "Beyond Magnetic" välja 30. jaanuaril 2012. Aasta 2013 seisuga oli seda EP-d USA-s müüdud 162 000 eksemplari.

## Lood
* Sõnad: James Hetfield
* Muusika: Metallica

## Koosseis
* James Hetfield (vokaal, rütmikitarr)
* Kirk Hammett (soolokitarr)
* Robert Trujillo (basskitarr)
* Lars Ulrich (trummid)
Vilkaviškise rajoon

**Vilkaviškise rajoon** (leedu keeles Vilkaviškio rajono savivaldybė) on 1. järgu haldusüksus (rajoon) endise Marijampolė maakonna territooriumil Leedus. Rajoon piirneb läänes Venemaa Kaliningradi oblastiga ja lõunas Poolaga.

Rajoonis on 12 omavalitsust, selle pindala on 1259 km2 ja elanike arv oli 2014. aastal 40 258 inimest.

Rajoon moodustati 1950. aastal. Rajoon koosneb järgmistest valdadest: Bartninkai, Gižai, Gražiškiai, Keturvalakiai, Klausučiai, Kybartai, Pajevonysi, Pilviškiai, Šeimena, Virbalise ja Vištytise vald. Eraldi omavalitsuse moodustab veel Vilkaviškise linn.

Suurim asula on halduskeskus Vilkaviškis (11 200 inimest). Rajoonis on veel Virbalise ja Kybartai linn. Lisaks asuvad rajoonis Bartninkai, Gražiškiai, Keturvalakiai, Pilviškiai ja Vištytise alev. 2011. aasta seisuga olid elanikest 97,94% leedulased, 0,66% venelased, 0,29% mustlased, 0,16% poolakad, 0,13% sakslased, 0,09% valgevenelased, 0,07% ukrainlased ja 0,63% oli teistest rahvustest.

Rajooni suurim jõgi on põhjapiiril voolav Šešupė. Teised tähtsamad jõed on selle lisajõed Rausve ja Širvinta. Suurimad järved on Vištytise ja Paežeriai järv. Rajooni põhjaosa asub Šešupė madalikul, madalam koht asub 24 meetri kõrgusel merepinnast. Lõunaosa asub Sūduva kõrgustikul, kõrgeim koht Pavištytise mägi (282 meetrit) asub Poola piiri ääres. Madalaim koht (10 meetrit) asub rajooni loodetipus Nemunase ääres.

Vilkaviškise rajooni territooriumile jääb Vištytise regionaalpark.


Pavištyčio_kalnas1.JPG|Pavištytise mägi
Vištyčio_ežeras1.JPG|Vištytise järv
Pajevonio_centras.JPG|Pajevonys
Gižai.JPG|Gižai
Klausučiai_(Vilkaviškis),_centras.JPG|Klausučiai


## Viited

## Välislingid

* Vilkaviškise rajooni koduleht
Ühing Teadus

**Ühing Teadus** oli organisatsioon (ühing), mis tegutses Eesti NSV ajal.  

Ühing asutati 1947. aastal nimega *Eesti NSV Poliitiliste ja Teadusalaste Teadmiste Levitamise Ühing* (*Eesti NSV PTTLÜ*). Aastatel 1963–1990 kandis nime **Eesti NSV Ühing Teadus**. Ühingul oli oma keskorganisatsioon, kohalikud osakonnad ja sektsioonid. 1960. aastatel asutas ühing mitmeid rahva- ja kultuuriülikoole. Ühing korraldas loenguid ja andis välja kirjandust. Ühing lõpetas tegevuse 1990. aastate alguses.

## Välja antud raamatud
*Peeter Kard, 1990. Hoidised aedviljadest. Eesti NSV Ühing "Teadus".
*Ralf Mikenberg, 1990. Suurriikide nüüdisaja diplomaatia ja välispoliitika doktriinidest. Eesti NSV Ühing "Teadus".

## Viited

## Välislingid
* Kirjastuse Eesti NSV Ühing "Teadus" raamatuid, raamatukoi.ee
Villem Reimani Kolleegium

**Villem Reimani Kolleegium** on 2002 Kolga-Jaani pastoraadis asutatud mittetulundusühing, mille eesmärk on muu hulgas hoida ja levitada Villem Reimani vaimset pärandit.

Kolleegiumi asutasid Peeter Tulviste, Tiia Tulviste, Anti Sepri, Urmas Petti, Hando Runnel, Piret Noorhani, Tiit Rosenberg, Hovard Nurme, Kristjan Raba, Helir-Valdor Seeder ja Ants Tooming. Kolleegiumi liikmeteks on veel Andres Andresen, Mart Laar ja Tarmo Piir.

## Teoseid
*"Koguja. Villem Reimani Kolleegiumi aastaraamat 2002–2007". Ilmamaa, Tartu 2008, 352 lk

## Viited
Apollo juhtimis- ja teenindusmoodul

**Apollo juhtimis- ja teenindusmoodul** oli koos kuumooduliga üks kahest kosmoselaevast, mida kasutati Apollo programmis astronautide Kuule viimiseks. Laeva ehitas NASA tellimusel North American Aviation. Laev sooritas kolm suborbitaalset katselendu ja 12 kosmoselendu. Erinevad Apollo juhtimis- ja teenindusmoodulid käisid Kuul kokku 9 korda.

Peale Apollo programmi lõppu kasutati laeva Skylabi programmis, kus ta toimetas astronaute kosmosejaama ja tagasi. Laeva kasutati viimast korda Apollo-Sojuzi testprojektis.

Apollo juhtimis- ja teenindusmoodul koosnes kahest osast: juhtimismoodul, milles elas kolmeliikmeline meeskond ja teenindusmoodul, milles asusid mootor, kütuseelemendid elektri tootmiseks ja ruumid varustuse tarbeks. Enne atmosfääri sisenemist heideti teenindusmoodul juhtimismooduli küljest lahti ja see põles atmosfääris ära.

Algselt oli Apollo laev ehitatud plaani järgi, et laev laskub Kuu pinnale ja selleks ei kasutata eraldi kuumoodulit. Hiljem ehitati laev siiski ümber ja kasutusele võeti ka kuumoodul.

## Viited
Semiofest

**Semiofest** on majanduslikke ja ärilisi rakendusi käsitlevate rahvusvaheliste semiootikaalaste konverentside sari. 

Konverentsid, millega kaasnevad ärikonsultatsioonid ja praktilised töötoad, toimuvad kord aastas. Teemad on seotud turunduse, brändide arendamise, sotsiosemiootika rakenduslike aspektidega jpm.

## Ajalugu
Semiofesti algatas rühm Inglismaa semiootilise konsultatsiooni ettevõtteid. 

### Konverentsipaigad
*2012 – London
*2013 – Barcelona
*2014 – Shanghai ("Global Meets Local: A Cross-cultural Celebration of Semiotic Thinking")
*2015 – Pariis ("Fall in Love with Applied Semiotics")
*2016 – Tallinn ("Semiotics and Culture of Innovation")
*2017 – Toronto ("Media, Messages, and Meanings: Semiotics, Form and Content")
*2018 – Mumbai ("Time of the Signs")
*2020 – Mexico ("Resemiotization")
*2022 – Mexico ("Resemiotization and Metaphors")
*2024 – Porto

Tallinna konverentsi (2016) peakorraldaja oli Kaie Kotov, kes korraldas seda koos Tartu Ülikooli semiootika osakonnaga.

## Välislingid
* Semiofesti koduleht
Eesti Meelelahutusauhinnad

**Eesti Meelelahutusauhinnad** on iga-aastane suur galaüritus, mida korraldab 2013. aastast ajakiri Kroonika. Galal saavad auhindu parimad raadioesinejad, saatejuhid, seriaalinäitlejad, teleseriaalid, filmid, kodumaised meelelahutussaated ja ka aasta meelelahutaja.

## Eesti Meelelahutusauhinnad 2013
### Nominendid

Kuldne tähistab kategooria võitu

Kokku anti 91 000 häält.

## Eesti Meelelahutusauhinnad 2014
### Nominendid

Kuldne tähistab kategooria võitu

Eesti Meelelahutusauhinnad 2014 galaüritus toimus 14. mail 2014 Vene teatris. Kokku anti 175 000 häält.

## Eesti Meelelahutusauhinnad 2015
### Nominendid

Kuldne tähistab kategooria võitu

Eesti Meelelahutusauhinnad 2015 galaüritus toimus 2. juunil 2015 Estonia kontserdisaalis. Kokku anti 243 000 häält.

## Eesti Meelelahutusauhinnad 2016
### Nominendid

Kuldne tähistab kategooria võitu

Eesti Meelelahutusauhinnad 2016 galaüritus toimus 2. juunil 2016 Vene kultuurikeskuses. Kokku anti 266 356 häält.

## Välislingid
* Eesti Meelelahutusauhinnad TV3
* Hääletus Kroonika
Vištytise regionaalpark

**Vištytise regionaalpark** (leedu keeles *Vištyčio regioninis parkas*) on regionaalpark Leedus Vilkaviškise rajooni edelaosas.

Vištytise regionaalpark asub Sūduva kõrgustikul. Regionaalpark asutati 1992. aastal, et kaitsta Sūduva kõrgustiku künklikku maastikku, Vištytise järve ja selle kõrgustiku kõrgeima tipu Pavištytise mäe (282 meetrit) ümbrust, sealset ökosüsteemi ning kultuuripärandit.

Vištytise regionaalpargi territooriumil on ohtralt rändrahne ja liustikutekkelisi pinnavorme. Kõrguste vahe regionaalpargi territooriumil on 130 meetrit. Pargis asub Vištytise järv, mille kallastel asub ohtralt allikaid, lisaks on seal arvukalt väiksemaid järvi (kokku 14 järve). Regionaalpargis leidub vanu metsi, nende seas kolmesaja aasta vanune tammik, kus kasvavad ka pärnad ja valgepöögid; ka on seal kahesaja aasta vanuseid kuusikuid ja männikuid, kus kasvab mitut liiki haruldasi taimi. Vištytise rändrahn on suuruselt kolmas kivi Leedus.

Regionaalpargi territooriumil asub endine Vištytise linn, kus asub ka regionaalpargi halduskeskus. Vištytise tänavavõrgustik, sealne tuuleveski ja sealsed kirikud on kaitse all. Knygnešystė ajal oli see piirkond üks raamatute Leetu smugeldamise keskusi; materjalid selle aja kohta asuvad Vištytise kooli juures asuvas etnograafiamuuseumis. Vištytise ümbruses on kolm linnamäge ja üheksa kalmet.

Regionaalpargi pindala on 9997 hektarit. Rangema kaitsega tsoonid on Drausgirise (204 hektarit) ja Grybingirise (303 hektarit) reservaat, samuti ka Kylininkai maastikukaitseala (1566 hektarit), Pavištytise geomorfoloogiline kaitseala (1509 hektarit), Stirniškise geomorfoloogiline kaitseala (339 hektarit), Paširvintise telmoloogiline kaitseala (103 hektarit), Sūrinise telmoloogiline kaitseala (26 hektarit), Tadarinė botaanilis-zooloogiline kaitseala (249 hektarit) ja Vištytgirise botaanilis-zooloogiline kaitseala (pindala 657 hektarit).

## Viited

## Välislingid
* Vištytise regionaalpargi koduleht
* Regionaalpark Leedu kaitsealade registris (*leedu keeles*)
* Regionaalpargi kaart
* Regionaalpark YouTube'is
Nikolai Root

**Nikolai Root** (24. november 1870 Peterburi – 10. mai 1960 Tallinn) oli maali-, tarbe- ja lavastuskunstnik.

## Elukäik
Nikolai Root sündis Peterburis. Ta lõpetas 1900. aastal Peterburi Kunstiakadeemia juures asuva kõrgema kunstikooli, sai samas pedagoogikakursustel joonistusõpetaja kutse; seejärel täiendas end Pariisis Académie Julianis ja Münchenis Anton Ažbe juures.  

Töötas alates 1900. aastast Jerevanis joonistusõpetajana. Kuna ta oli õppinud ka keraamikat, juhatas ta aastatel 1909–1912 Ukrainas Kamenets-Podolskõi keraamikakooli ning oli seejärel Pihkva kunsttööstuskooli rajajaid ja esimene direktor 1913–1919. 

1919. aastal asus Nikolai Root elama Tallinna, kus töötas joonistusõpetajana. 1925. aastal sai Eesti kodakondsuse. Ta oli Riigi Kunsttööstuskoolis mõne aasta teatridekoratsiooni õppejõud. Kujundas 1924–1936 Tallinna vene teatri lavastusi ja Paul Sepa vabaõhulavastusi, samuti Eugenia Litvinova ja Galina Tšernjavskaja balletistuudio lavastusi. Elas II maailmasõja ajal Kuressaares, naasis Tallinna 1945. aastal.

## Looming
Nikolai Root kuulus 1945. aastast Eesti Kunstnike Liitu. Tema esmaesinemine näitusel toimus Peterburis, 1920.–1930. aastail esines ta mitmel näitusel Eestis ja ka eesti kunsti näitusel Lübeckis 1929. aastal.

1931. aastal korraldas Root Tallinnas Pikal tänaval Suurgildi majas vene kunsti näituse. 1939. aastal asutas Tallinna Aleksander Nevski katedraali juures kirikumuuseumi, esines loengutega vene kunstnikest ja korraldas nende tööde näitusi.

## Viited

## Allikad
* Nikolai Rooti isikuarhiiv Rahvusarhiivis ERA.R-1633
Taskurätik

**Taskurätik** ehk **taskurätt** (ka *ninarätik, ninarätt*) on väike, enamasti nelinurkne riidest või pehmest paberist kaasaskantav rätik nina nuuskamiseks või millegi muu (näiteks käte või silmade) puhastamiseks. Tänapäeval kasutatakse enamasti pabertaskurätikuid, kuna need on mõeldud vaid ühekordseks kasutamiseks ning on seetõttu hügieenilisemad kui riidest taskurätikud.

## Viited

## Vaata ka

*Salvrätik
Aleksandri gümnaasium

**Aleksandri gümnaasium** on mitme Eesti ja välismaise kooli nimi:
*Pärnu Aleksandri Gümnaasium
*Tallinna Aleksandri Gümnaasium
*Tartu Aleksandri Gümnaasium
*Helsingi Aleksandri Gümnaasium
*Riia Aleksandri Gümnaasium
Objektiiv (portaal)

**Objektiiv** on Sihtasutuse Perekonna ja Traditsiooni Kaitseks loodud konservatiivne uudiste- ja arvamusportaal, mis alustas tegevust 19. oktoobril 2015.

13. veebruaril 2017 alustas tööd Objektiivi videostuudio.

Objektiivi eelkäija oli aastatel 2010–2015 tegutsenud portaal De Civitate ('ühiskonnast'), seetõttu on portaalis kättesaadavaks tehtud ka De Civitates ilmunud artiklid.

Objektiiv ei taotle oma tegevuses kasumit, toimetuse sõnul on tegemist "aatelise, missioonilise ja mittetulundusliku ettevõtmisega, mis tugineb, nagu SA Perekonna ja Traditsiooni Kaitseks tegevus üldiselt, eraisikute annetustele".

Objektiivi endine peatoimetaja oli Veiko Vihuri. Nüüd on peatoimetaja Markus Järvi ja toimetaja Rene Allik. Kolumnistid-kaastöölised on Varro Vooglaid, Veiko Vihuri, Malle Pärn, Ivan Makarov ja teised.

## Viited

## Välislingid
* Objektiivi veebisait
* Objektiiv impordib annetajate raha eest orbanismi. Postimees, 28. detsember 2018
Alissa Freindlihh

**Alissa Freindlihh** (vene keeles **Алиса Бруновна Фрейндлих**, saksa keeles kasutatud ka *Alissa Freundlich*; sündinud 8. detsembril 1934 Leningradis) on vene ja saksa päritolu vene filmi- ja teatrinäitleja ning laulja.

Leningradis sündinud tüdruk astus 1941. aastal Leningradi 239. kooli ning elas Leningradis ka blokaadi ajal. 

Aastatel 1945–1948 elas ta Tallinnas, kuhu oli elama asunud koos ema ja mereväeohvitserist võõrasisaga; ta elas Toom-Rüütli tänaval ja õppis Tallinna Linna 18. Algkoolis aadressil Lai tänav 25. Seejärel läks ta tagasi Leningradi ja lõpetas 1953. aastal Leningradi 239. kooli.

Alissa Freindlihh töötab alates 1983. aastast Tovstonogovi-nimelises Suures Draamateatris.

Freindlihh on kõige tuntum Austria Anna mängimise eest lühiseriaalis "D'Artagnan ja kolm musketäri" (1978) ning selle järgedes lühiseriaalis "Musketärid kakskümmend aastat hiljem" (1992), filmis "Kuninganna Anna saladus ehk musketärid kolmkümmend aastat hiljem" (1993) ja filmis "Musketäride tagasitulek" (2009).

1966. aasta telefilmis "12 tooli" mängis ta inimsööjat Ellotškat. 1976. aasta multifilmis "Helesinine kutsikas" mängis ta peategelast, kutsikat. 1986. aasta mängufilmis "Lumekuninganna saladus" mängis ta lumekuningannat. 2002. aastal valmis monotükk "Oskar ja Roosamamma" Freindlihhiga peaosas.

## Isiklikku
Tema isa oli saksa rahvusest Vene filmi- ja teatrinäitleja Bruno Freindlihh (1909–2002).

## Tunnustus
* Vene NFSV teeneline kunstnik (1965)
* Vene NFSV rahvakunstnik (1971)
* Vene NFSV riiklik preemia (1976) 
* NSV Liidu rahvakunstnik (1981) 
* Tööpunalipu orden (1986)
* Sõpruse orden (1994) 
* kolmekordne Vene Föderatsiooni riikliku preemia laureaat (1996, 2001, 2008)
* Peterburi aukodanik (2001)
* Teatrifestivali Kuldne Mask teatripreemia au ja väärikuse eest (2001 ja 2006) 
* Rahvusvaheline auhind "Usk ja ustavus" (2008)
* Vene Föderatsiooni valitsuse riiklik preemia (2010)
* neljakordne ordeni Teenete eest Isamaa ees kavaler (2004, 2009, 2019, 2024) 
* Austuse orden (2014) 

## Välislingid
* Üle Nõukogude Liidu kuulus Tallinna tüdruk Alissa Freindlihh
Linnaarhitekt

**Linnaarhitekt** on linna teenistuses olev arhitekt. 

17. sajandil ja hiljem on linna arhitekte nimetatud **linna [[ehitusmeister|ehitusmeistriteks]]**. Eesti NSV ajal olid linnades ametis **linna peaarhitektid**.

## Vaata ka
*Kuressaare linnaarhitekt
*Narva linnaarhitekt
*Pärnu linnaarhitekt
*Tallinna linnaarhitekt
*Tartu linnaarhitekt
Dabikinė

**Dabikinė** (žemaidi *Dabėkėnė*) on küla Leedus Akmenė rajoonis Akmenė vallas.

Küla asub Dabikinė jõe kaldal ja Akmenė–Karpėnai raudtee ääres. Külas on Dabikinė erikool, mis annab haridust pimedatele, kurtidele, liikumis- ja koordinatsioonihäiretega lastele.

Dabikinė mõisat on esmamainitud 1554. aastal. Aastal 1902 asutati mõisas Leedu demokraatlik partei. Aastal 1907 sündis seal Leedu näitleja Juozas Miltinis. Küla kujunes mõisa juurde aastal 1923, mil osa mõisa maadest uusmaasaajatele jagati. Kuni aastani 1952 oli külas meierei, mis teise maailmasõja järel oli Mažeikiai piimatööstuse filiaal. Aastal 1972 hakkas tegutsema sealne kool. Aastal 2004 liideti külaga endise Vyčiai küla alad.

Muinsuskaitse all on Mantartiškiai küla vana kalmistu, mis oli kasutusel XIX sajandist XX sajandi keskpaigani. Säilinud on üks graniidist postament.

Ka on muinsuskaitse all Dabikinė mõisa hoonetekompleks. Mõisakompleksi on kuulunud varasemast rohkem hooneid - selle osaks on olnud vana koolimaja hoone, sigala ja saun. Ka on mõisakompleksi territooriumile rajatud uusi elumaju, uus koolimaja ja veetorn, vana meierei hoone on tundmatuseni ümber ehitatud. Eraldi on kaitse all veel mitmed mõisakompleksi kuulunud hooned. Nende seas on mõisa häärber, mis on ühekorruseline mansardkorrusega hoone. Veel on kaitse all mõisa ühekorruseline nelinurkse põhiplaaniga sepikoda. Selle edelaküljel on seina silikaattellistega parandatud. Mõisa teenijatemaja on ühekorruseline mansardkorrusega ehitis, mille seinad on tellistest ja maakividest. Varemetes on mõisa laut, mille juures asus mõisaköögi müüriga piiratud aed. Ka on kaitse all üks mõisale kuulunud ühekorruseline maja. Selle tellistest seinad kannavad puidust ülemist osa. Mõisa park on rajatud Dabikinė jõe orunõlvadele. Pargis on pärnaallee, puudest kasvavad seal pärn, suurelehine pärn, paplid, vahtrad, saared ja tammed.

## Elanike arv


* 171 (1902)
* 141 (1923)
* 280 (1959)
* 222 (1970)
* 369 (1979)

* 260 (1984)
* 160 (1989)
* 147 (2001)
* 135 (2011)
* 88 (2021)


## Viited

## Välislingid

* Küla Akmenė piirkonna entsüklopeedias
*Küla portaalis vietoves.Lt
Eesti Kultuurifond

**Eesti Kultuurifond** (lühend **EKF**) oli 1987–2000 eksisteerinud Eesti organisatsioon.

EKF asutati 17. aprillil 1987 Tallinnas Nõukogude Liidu Kultuurifondi Eesti Vabariikliku Osakonnana. 1988–1989 eraldus EKF Nõukogude Kultuurifondi juurest. 1989 võeti vastu EKFi põhikiri.

Aastatel 1988–2000 andis Eesti Kultuurifond välja Eesti Kultuurifondi aastapreemiaid.

## Viited

## Välislingid
* [EKFist Eesti Riigiarhiivis (ERA 5021)](https://www.archivesportaleurope.net/advanced-search/search-in-archives/results-(archives)/?&repositoryCode=EE-RA&levelName=archdesc&t=fa&recordId=ERA.5021)
Radziwiliszki

**Radziwiliszki** on mitme Leedu asula poolakeelne nimi:

* Radziwiliszki – Radviliškise linn
* Radziwiliszki – Nemunėlio Radviliškise alev
Ulgkivi

**Ulgkivi** on seinast välja ulatuv kandva funktsiooniga konsoolitaoline kivi, millele võib toetuda ka võlvkaar või -roie. Tihti on see kasutusel  vaid dekoratiivsetel eesmärkidel. Liigendub pealisplaadiks ja S-kujulise profiiliga kandeosaks.

## Viited
Skylab

**Skylab** oli aastatel 1973–1979 Maa orbiidil tiirelnud Ameerika Ühendriikide esimene kosmosejaam. 

Jaam viidi orbiidile 14. mail 1973 kanderaketiga Saturn V. Jaam sai startimisel kahjustada ja oli oht, et see muutub kasutuskõlbmatuks. Siiski sai esimene jaama saadetud meeskond parandamisega hakkama ja päästis Skylabi. Jaama külastamiseks kasutati Apollo juhtimis- ja teenindusmoodulit ning kokku käis Skylabis kolm kolmeliikmelist meeskonda. Viimasel kahel missioonil oli alati valmis teine meeskond, mis pidi jaama meeskonnale hädaolukorras appi tõttama.

11. juulil 1979 sisenes jaam Maa atmosfääri ja põles ära. Kuna NASA oli arvutustes eksinud, kukkusid mõned Skylabi tükid Lääne-Austraalias maale.

## Viited
Bifoorne aken

**Bifoorne aken** (ladina keeles *biforis*, 'kahetiivaline') on iseloomulik 2-tiivaline püstne aken, harilikult kaarsillustega, sagedane gootikas ja renessansis.

## Viited
Bruce McCandless II

**Bruce McCandless II** (8. juuni 1937 – 21. detsember 2017) oli Ameerika Ühendriikide mereväelane, elektrotehnikainsener ja astronaut. Ta valiti astronaudiks 1966. aastal ning ta osales missioonidel STS-41-B ja STS-31. 1984. aastal sooritas ta maailma esimese turvaköieta kosmosekõnni, liikudes kosmosesüstik Challengerist kuni 98 meetri kaugusele.

## Viited
Ambrasuur

**Ambrasuur** (ka **laskeava**, **laskepilu**; prantsuse keeles *embrasure*) on kaitserajatise tulistamisava.

## Viited
Kreneleering

**Kreneleering** (prantsuse *créneler*, 'hambuline, sakmeline') on linna kaitsemüüri ülaosa ehk rinnatist moodustavate laskeavade ja nende korrapäraselt vahelduvate müürihammaste ehk sakmete jada.

## Viited
Cartoon Network

**Cartoon Network** on Ameerika Ühendriikide kaabel- ja satelliittelekanal. Kanal hakkas tööle 1. oktoobril 1992.  

Ted Turneri (kes määras Betty Coheni võrgustiku esimeseks presidendiks) asutatud kanal näitab peamiselt animeeritud telesarju, peamiselt lastesaateid, alates tegevusest kuni animeeritud komöödiani. Praegu on kanal eetris pärastlõunati kella 14–21. ET/PT tööpäeviti ja kella 8–21 ET/PT nädalavahetustel. Cartoon Network on suunatud peamiselt lastele vanuses 7–14, samas kui selle varahommikune Cartoonito plokk on mõeldud 2–6-aastastele koolieelikutele ja selle ööpäevane plokk Adult Swim on suunatud vanematele teismelistele ja noortele täiskasvanutele vanuses 18–34 reklaamieesmärkidel ja Nielseni eraldi kanalina reitingute jaoks). 

## Saateid ja sarju
*"Dexteri laboratoorium"
*"Lehm ja tibu"
*"Jõujumbud"
*"Arg koer nimega Julgus"
*"Steveni universum"
*"Don Coyote'i ja Sancho Panda seiklused"
*"Kihvanägu"
*"Puuviljad"
*"Minu lemmikmarslased"
*"Sharky ja George"
*"Taz-Mania"
*"Batmani seiklused"
*"Batmani ja Robini seiklused"
*"Gulliveri seiklused"
*"Rocky, Bullwinkle'i ja sõprade seiklused"
*"Alvin ja koopaoravad"
*"Batfink"
*""
*"Galaxy tobukesed"
*"Gilligani planeet"
*"Galtar ja kuldne oda"
*"Funky Phantom"
*"Smurfid"
*"Snorksid"
*"Naela kutsikad"
*"Käpp Käpad"
*"Sinise puudutus tähtede vahel"
*"Spartakus ja päike mere all"
*"Väike Dracula"
*"Pesukarud"

## Välislingid
* Koduleht
Colombiers (Orne)

**Colombiers** [kolom'bjee] on vald Prantsusmaal Normandia piirkonnas Orne'i departemangus. 

Vallakeskusele lähimad naabervaldade keskused on Lonrai 1,2 km kaugusel, Cuissai 2,5 km kaugusel ja Damigny à 2,7 km kaugusel.

Valla keskust läbib La Briante'i jõgi, millesse keskusest põhja pool suubub Le Velluet' jõgi. Valla osaliseks lõunapiiriks on Bourdoni oja.

## Viited
Cerisé

**Cerisé** [*serise*] on vald Prantsusmaal Normandia piirkonnas Orne'i departemangus. 

Valla lõunapiiriks on Sarthe'i jõgi, millesse suubub põhjast lõunasse kulgev Le Londeau' jõgi.

Valla territooriumil asub Alençon-Valframbert'i aerodroom. 

Sealne katoliku usu kirik on pühitsetud Saint-Germainile ja on 2001. aastast riiklik ajaloomälestis.

Arhitektuuriliselt pakub huvi ka kiriku läheduses asuv Bonnefoy mõis XIV sajandi lõpust – XV sajandi algusest. Tänapäeval korraldatakse seal kunstinäitusi.

## Viited
Jõujumbud

**"Jõujumbud"** (inglise keeles "The Powerpuff Girls") on Ameerika Ühendriikide joonissari. Sarja looja on Craig McCracken ning seda toodeti aastail 1998–2005. Eestis näidati seda sarja TV3-es ja ETV-s. 

## Filmid
IKON

**iKON** (Korea keeles: 아이콘) on Lõuna-Korea poistebänd, mis loodi 2015. aastal YG Entertainmenti poolt. Grupi seitse liiget on B.I, Bobby, Kim Jinhwan, Song Yunhyeong, Koo Junhoe, Kim Donghyuk ja Jung Chanwoo. 

Kuigi iKON tegi oma ametliku debüüdi 2015. aastal, olid liikmed tuntud juba varem tõsielusarjade "Who Is Next: Win ja Mix & Match" kaudu, kus võisteldi omavahel, et kindlustada endale koht bändis. 1. oktoobril tuli välja esikalbum "Debut Half Album - Welcome Back", mille peal on kuus laulu. Esimene avalik esinemine toimus 4. oktoobril SBS Inkigayo muusikasaates. 

## Ajalugu

### "Who Is Next: Win"

Liikmeid tutvustati laiemale avalikkusele kõigepealt tõsielusarja "Who Is Next: Win" kaudu, kus võisteldi Team B nime all, mille liikmed olid tol ajal B.I, Bobby, Kim Jinhwan, Song Yunhyeong, Koo Junhoe ja Kim Donghyuk. Team B võistles saates Team A-ga, et debüütida YG Entertainmenti uues poistebändis nimega WINNER. Kaotati aga kõik kolm hääletusvooru ja treenimine debüüdiks jätkus. Sarja jooksul avaldati kaks singlit nimedega "Just Another Boy" ja "Climax".

### "Show Me The Money 3"

Järgmisel aastal osalesid B.I ja Bobby saates "Show Me The Money 3", mis keskendus räpile ja räppimisele. B.I jõudis seitsmendasse raundi enne kui ta elimineeriti, Bobby aga võitis terve saate. Tänu saates osalemisele said liikmed oma nime all avaldada ka singleid, mis olid vägagi edukad, saavutades paljudes edetabelites esikoha. See omakorda andis neile kuulsust juurde. 

### "Mix&Match"

Juunis 2014 osalesid Team B liikmed tõsielusarjas "Mix&Match". Seekord keskenduti aga allesjäänud liikmetele. Lisaks Team B liikmetele osalesid saates veel ka Jung Chanwoo, Jung Jinhyeong ja Yang Hoseok. Võitjad debüteeriksid nimega iKON. Pressikonverentsil teatati, et B.I, Bobby ja Kim Jinhwan on ametlikud liikmed, kes enam ei pea teistega võistlema. Edasipidi jaotati nad rühmadesse, kus nad juhendasid neid, kes veel võistlesid. Peale kolme juba kinnitatud liikme said iKON-i liikmeks ka Junhoe, Yunhyeong, Chanwoo ja Donghyuk.

## Liikmed

## Diskograafia
### Stuudioalbumid

* "Welcome Back" (2015)
Rick D. Husband

**Rick Douglas Husband** (12. juuli 1957 – 1. veebruar 2003) oli Ameerika Ühendriikide õhuväelane ja astronaut. Ta osales kahel Space Shuttle'i missioonil ja oli kosmosesüstiku Columbia komandör selle viimasel missioonil. Husband hukkus koos oma meeskonnaga, kui Columbia atmosfääri sisenedes purunes.

## Viited
La Motte-Fouquet

**La Motte-Fouquet** [la mo't fu'ke] on vald Prantsusmaal Normandia piirkonnas Orne'i departemangus.

Vald asub suuremas osas vesisel ja soisel alal, millega on seletatav ka järvede ja tiikide rohkus.

Vallas asuv ja vallale nime andnud loss *château de La Motte-Fouquet* ehitati XIII sajandil La Gourbe mõisa maadele. Saksa kirjanik Friedrich de La Motte-Fouqué, kes on kirjutanud teoase "Sigurd et de l'Anneau magique" ("Sigurd ja võlusõrmus"), on pärit La Motte-Fouquet' hugenottide suguvõsast. Pere valdused võõrandati ususõdade käigus Nantes'i ediktiga. Tänapäeval tegeldakse valdustes turismiga.

## Viited

## Välislingid
* Lossi koduleht
William C. McCool

**William Cameron McCool** (23. september 1961 – 1. veebruar 2003) oli Ameerika Ühendriikide mereväelane ja NASA astronaut. McCool osales ühel Space Shuttle'i missioonil, olles kosmosesüstiku Columbia viimasel missioonil piloot. McCool hukkus, kui Columbia atmosfääri sisenedes purunes.

## Viited
Nebojša Stefanović

**Nebojša Stefanović** (serbia keeles **Небојша Стефановић**; sündinud 20. novembril 1976 Belgradis) on Serbia poliitik.

Ta lõpetas Belgradi 9. gümnaasiumi ja Belgradi eraülikoolis Megatrend Ülikool äriteaduskonna. Ta on töötanud erafirmades ning tegelenud arvutitarvete müügi ja turundusega.

Ta oli septembrini 2008 Serbia Radikaalse Partei liige. Seejärel on ta Serbia Progressiivse Partei liige. Ta on olnud Serbia parlamendi liige, olles kaubandus- ja turismikomisjoni esimees. 23. juulist 2012 kuni 16. aprillini 2014 oli ta Serbia parlamendi spiiker. Alates 27. aprillist 2014 kuni 28. oktoobrini 2020 oli ta Serbia siseminister (Aleksandar Vučići valitsuses).

Alates 28. oktoobrist 2020 kuni 26. oktoobrini 2022 oli ta Serbia kaitseminister.

## Viited
Dār al-islām

**Dār al-Islām** (ar ‏دار الإسلام‎ *dār al-islām*, 'islami koda', 'rahu koda') islami õiguse mõistena tähendab kõiki muslimite ülemvõimu all olevaid maa-alasid. See tähistab rahu maailma. Vastandmõiste on *[[Dār al-ḩarb|dār al-ḩarb]]* ('sõja koda') – sõja maailm.
Dār al-ḩarb

**Dār al-ḩarb** (ar ‏دار الحرب ‎ *dār al-harb*, DMG :*dāru l-ḥarb*, sõja koda) tähistab islami õiguses maa-alasid mis pole islami ülemvõimu all. Vastand on islami koda (*[[dār al-Islām]]*).

Sõja maailmas toimub sõda (*[[džihaad]]*).

## Vaata ka
*Kalifaat, prohvet Muhammad
Islami seadus

**Islami seadus** (araabia keeles *fiqh*) tähistab isami teaduses religioossete normide kogu. Islamis ei eristata riiklikku (ilmalikku) ja usulist õigust. Usulise (religioosse, kanoonilise) õiguse tähistus islamis on šariaat.
Kličaŭ

**Kličaŭ** (poola keeles *Kliczew*, ka *Kliczów*, transkribeerituna **Klitšav**) on linn Valgevenes Mahiloŭ oblastis, Kličaŭ rajooni halduskeskus. Kličaŭ asub Mahiloŭ linnast 91 kilomeetri kaugusel Olsa jõe kaldal.

Haridust annavad kaks keskkooli, spordikool ja kunstikool. Linnas on ka kolledž, mis annab põllumajanduslikku ja tehnilist haridust. Asulas on kultuurimaja ja kaks raamatukogu. Kličaŭ on metsalangetamise keskus, seal on toiduainetetööstus, linnas töödeldakse ka puitu. Vaatamisväärsuseks on koduloomuuseum.

## Ajalugu

Kličaŭ ilmus dokumentidesse esimest korda aastal 1592 kui asula Viciebski vojevoodkonna Orša maakonnas. Aastal 1775 sai asulast alev.

Aastal 1793 läks asula teisel Poola jagamisel Vene impeeriumi koosseisu. Kličaŭ hakkas kuuluma Minski kubermangu. Aastal 1865 sai alevist küla. Alevis oli neli poodi ja neli veskit, seal peeti kaks korda aastas laata. Alevi lähedal asus mõis, mis kuulus Potockitele.

Aastail 1904–1914 tegutses küla juures klaasivabrik, kus valmistati pudeleid, apteekidele ja keemiatööstusele mõeldud klaasanumaid, lisaks veel ka portselani. Aastal 1924 läks asula Valgevene NSV koosseisu, ühtlasi sai sellest rajoonikeskus. 27. septembril 1938 muudeti Kličaŭ taas aleviks. Aastal 1939 elas seal 433 juuti.

Aastal 1942, mil Saksa väed olid alevi okupeerinud, tegutses seal kümme päeva partisanide lennuväli, mis oli esimene omalaadne Valgevene territooriumil. Saksa okupatsiooniväed tapsid 504 sealset elanikku. 11. septembril 2000 sai Kličaŭ linnaõigused.

## Viited

## Välislingid
*Linn Valgevene fotoentsüklopeedias
*Video linna ajaloost YouTube'is
Kličaŭ rajoon

**Kličaŭ rajoon** on 2. järgu haldusüksus (rajoon) Mahiloŭ oblastis Valgevenes. Rajooni pindala on 1796 km². 2009. aasta seisuga elas seal 17 246 inimest.

Rajoon moodustati 17. juulil 1924. aastal. 25.detsembril 1962 rajoon likvideeriti, see moodustati taas 6. jaanuaril 1965.

Rajoon koosneb järgmistest külanõukogudest: Akciabarski, Bacevičy, Doŭhaje, Koŭbča, Niasiata ja Patoka külanõukogu. Halduskeskus on Kličaŭ linn.

Rajooni suurimaks jõeks on Biarezina, teised suuremad jõed on Olsa ja Druć. Rajooni territoorium asub Kesk-Biarezina tasandikul, 150–165 meetri kõrgusel merepinnast. Madalaim punkt asub merepinnast 136 meetri kõrgusel (Biarezina ääres), kõrgeim aga 176 meetri kõrgusel (Dubno küla lähistel). 16% rajooni pindalast on looduskaitse all; sealsete looduskaitsealade pindala hõlmab 25% oblasti kaitsealustest territooriumitest.

2009. aasta seisuga olid elanikest 95,59% valgevenelased, 2,9% venelased ja 1,51% oli teistest rahvustest. 87,81% elanike emakeeleks oli valgevene keel, 11,08% elanike emakeeleks oli vene keel. Koduse keelena kasutas valgevene keelt 46,27% elanikke, vene keelt aga 52,12%.

## Viited

## Välislingid

*Rajooni täitevkomitee koduleht (*vene keeles*)
*Infot rajooni kohta (*vene keeles*)
*Rajooni kaart
Karvakerad

**"Karvakerad"** (originaalpealkirjaga **"Catscratch"**) on USA joonissari, mille autor on Doug TenNapel. 

Eestis näitab sarja on Kanal 2.

## Välislingid
*
Mustad lesed

**"Mustad lesed"** on Eesti draamasari.

Sari põhineb edukal Soome formaadil "Mustat lesket", mis on võitnud rohkesti tunnustust – see sai parima sarja, parima režii ja parima käsikirja auhinna. Eesti vaatajate jaoks on sarja tegevustik toodud kodumaisesse keskkonda ja temaatikasse.

Sarja näitab ETV ja toodab Paprika Latino Studios. Sarja esialgse stsenaariumi on kirjutanud Laura Suhonen, Paula Mononen ja Johanna Hartikainen, eestlaste jaoks on stsenaariumi kohandanud Veera Marjamaa.

## Osatäitjad
* Hele Kõrve – Veera Jõesaar
* Anne Reemann – Anna Kosk
* Inga Salurand – Kirsika Lehtonen
* Mait Malmsten – Juhan Jõesaar
* Tiit Sukk – Peeter Ingi
* Harriet Toompere – Riina Mägi
* Märt Avandi – Erno
* Anna Greta Kaplan – Siiri Jõesaar
* Natalja Murina – Irina Karpova
* Hendrik Toompere juunior – Pavel Tuvi
* Tambet Tuisk – Tõnis Kalamees

## Osad

## Viited


## Välislingid
Mustad lesed ETV
Ülemnõukogu Presiidium

**Ülemnõukogu Presiidium** (vene keeles Президиум Верховного Совета) oli juhtorgan NSV Liidus ja selle liiduvabariikides:
*NSV Liidu Ülemnõukogu Presiidium
*Eesti NSV Ülemnõukogu Presiidium
Taluperenaine

**(Talu)perenaine** on talu eest vastutav isik või talu omanik ja on talurahva liige. Taluperenaise abikaasa on (talu)peremees.
Jalaklann

**Jalaklann** (inglise keeles *the Foot Clan*) on kuritegelik rühmitus "Teismeliste ninjakilpkonnade" frantsiisis. Jalaklanni juht on Shredder, kes on ühtlasi ka ninjakilpkonnade vihavaenlane. Jalaklanni sõdurid kannavad tavaliselt musti ninjarõivaid ja oskavad ninjitsut. Nende relvad on inkarnatsioonides erinevad, näiteks mõnes on nendeks tulirelvad. Jala juhid aga kannavad võitlusrüüd ehk lahinguvarustust. Logosid on Jalal erinevaid, kuid peamiselt siiski vasaku labajala kujutis.
Ilan Ramon

**Ilan Ramon** (Heebrea: אילן רמון, sündinud **Ilan Wolferman**; 20. juuni 1954 – 1. veebruar 2003) oli Iisraeli hävituslendur ja NASA esimene iisraellasest astronaut. Ta oli ka esimene iisraellane kosmoses.

7. juunil 1981 osales Ramon operatsioonis "Opera", olles operatsiooni noorim liige, kui Iisraeli F-16A hävituslennukid lendasid Bagdadi kohale ja pommitasid Iraagi tuumareaktorit Osiraq, kui Iisrael kartis, et Iraak kavatseb reaktorit kasutada tuumarelvade tootmiseks. 

Ramon osales ühel missioonil, mis oli kosmosesüstiku Columbia viimane missioon. Ta hukkus koos ülejäänud meeskonnaga, kui süstik atmosfääri sisenemisel purunes.

## Viited
Demineerimine

**Demineerimine** tähendab lõhkekehade avastamist mingilt maismaa- või veealalt ning nende eemaldamist, hävitamist või kahjutustamist. Veealalt miinide avastamist nimetatakse miinide traalimiseks.

## Pilte

Fail:Casspir vehicle Ai101503g1.jpg|Casspir, terasest soomuskattega demineerimisveok
Fail:Hydrema mine cleaning vehicle.jpg|Hydrema miinide kõrvaldamise veok
Fail:Soviet KMT 5M mineroller.gif|Tankile kinnitatud miinide kahjutustamisseadeldis
Fail:Demineerija kaitsevarustus ja robotid Tapa sõjaväelinnakus 2014. aastal.jpg|Demineerija kaitsevarustus ja robotid Tapa sõjaväelinnakus 2014. aastal
Fail:Demining in Kharkiv Oblast (2022-11-05) 05.jpg|Demineerimine Ukrainas. 2022
Fail:Demining in Kharkiv Oblast (2022-11-05) 01.jpg|Tankitõrjemiinidega sapöör. Ukraina 2022


## Vaata ka
* Sapöör
* Mineerimine
* Pommirühm
* Miinide traalimine
* Miinitraaler

## Välislingid
Vince Gilligan

**George Vincent Gilligan juunior** (sündinud 10. veebruaril 1967) on USA stsenarist, produtsent ja režissöör.

Ta on tuntuks saanud televisioonisarjade stsenaristina; ta on kirjutanud näiteks ülieduka seriaali "Breaking Bad" ("Halvale teele") ja selle eelloo "Better Call Saul" stsenaariumi. Ta oli ka maailmakuulsa seriaali "X-Files" ("Salatoimikud") stsenarist ja produtsent.
Ephialtes

**Ephialtes** oli kreeka sõdur, kes Kreeka-Pärsia sõja ajal läks Xerxes I juurde ja juhatas teda sõjaväe mägirajani. Nii sai Pärsia Kreeka sõjaväe ümber piirata. 

Nõnda reetis Ephialtes kogu Kreeka. Kreekas on "Ephialtes" "reeturi" sünonüüm.
Gražiškiai vapp

Gražiškiai vapp kehtestati 10. detsembril 2001. Selle kujundas kunstnik Rolandas Rimkūnas. Vapi idee autoriks olid alevi keskkooli õpilased.

Gražiškiai vapil on kujutatud valget hobust sinisel taustal. Nägu, peopesad, nööbid, pagunid, rihm ja veel mõned detailid on kollased. Vapp sümboliseerib Gražiškiaile omast  kohalikku *[[užgavėnės]]* tsükli juurde kuuluvat traditsiooni - valge hobuse tantsu.
Valge hobuse tants

**"Valge hobuse tants"** (Leedu keeles *Šyvio šokdinimas*) on traditsiooniline pidustus Leedus Vilkaviškise rajoonis Gražiškiais. 

Pidustusi kujutatakse ka Gražiškiai vapil. Tegemist on kohaliku *[[užgavėnės]]* tsükli juurde kuuluvat traditsiooniga, mis kuulub jõulude ja kolmekuningapäeva kommete juurde. Seda traditsiooni on filmitud aastail 1977 ja 2000.

"Valge hobuse tantsu" on esimest korda kirjalikult mainitud XVIII sajandil, mil see oli veel levinud kogu piirkonnas. Tänapäeval on see komme säilinud ainult Gražiškiais. Arvatakse, et see traditsioon on laenatud preislastelt.

Tantsul osalevad 16–20 kostümeeritud tantsijat, kes liiguvad talust tallu. Tegelaste seas on valge hobune, väepealik, neli sõdurit, kojamees, kellamees, kaks moosekanti, võlur karuga, toonekurg, kurat, arst, laekur, juut ja mustlased. Rongkäik külastab ohvitseri ja sõdurite juhtimisel Gražiškiai maju, esitades soovijatele tantsu. Moosekante juhendab kojamees, sõdurid laulavad, ülejäänud tegelased tantsivad (igaühel on oma kindel roll). Etenduse lõpul kogub laekur tasu ja rongkäigus osalejad jätavad pererahvaga hüvasti.

## Viited

## Välislingid
*Informatsioon; pildid (*leedu keeles*)
Space Launch System

**Space Launch System** (inglise keeles 'kosmosesse lennutamise süsteem', lühend **SLS**) on NASA-s väljatöötamisel olev kanderakett, mis peaks asendama 2011. aastal lennud lõpetanud kosmosesüstikud. Kanderaketi kasutusele võtmine peaks NASA-l võimaldama korraldada süvakosmose missioone, sealhulgas mehitatud missioone Marsile. SLS-i asuti välja töötama 2010. aastal pärast Constellationi programmi tühistamist ning sellest peaks saama läbi aegade võimsaim kanderakett.

SLSi versioon Block 1 peab suutma viia Maa-lähedasele orbiidile 70-tonnise laadungi. Block 2 versioon, mis stardib koos süstiku tahkekütusekiirenditest edasi arendatud kiirenditega, peab suutma Maa-lähedasele orbiidile viia vähemalt 130-tonnise laadungi. Lisaks on stardikiirendite abil startiv SLS võimeline transportima astronaute ja varustust Maa-lähedaselt orbiidilt kaugemale. Plaanide kohaselt hakkab SLS kasutama Kennedy kosmosekeskuse stardikomplekse. Space Launch Systemi esimene start toimub plaanide kohaselt novembris 2021.

2011. aastal oli projekti eelarveks 18 miljardit dollarit, millest 6 miljardit oli Orioni, 10 miljardit kanderaketi ja 2 miljardit stardiplatvormide arendamiseks. Mitmed organisatsioonid on avalikult pooldanud programmi tühistamist, tuues põhjenduseks, et on liiga kallis ning takistab teiste NASA projektide rahastamist.

## Block 1

SLS kasutab osaliselt Space Shuttle'i ajajärgust pärandiks jäänud tehnoloogiaid. Kanderaketi koosseisus on süstikutel kasutatud tahkekütusekiirendeid, mida on edasi arendatud. SLSi peamootorid kasutavad kütusena vedelvesiniku ja vedelhapniku segu ja on pärit süstikutelt aga need on modifitseeritud, sest iga mootorit kasutatakse vaid ühel missioonil.

## Planeeritud missioonid

## Viited
Explorer 1

**Explorer 1** oli Ameerika Ühendriikide esimene satelliit. See saadeti orbiidile 31. jaanuaril 1958. Satelliit oli esimene tehiskaaslane, mis tuvastas Van Alleni kiirgusvööndi ja see töötas pea neli kuud, enne kui selle akud tühjaks said. Explorer 1 oli orbiidil 1970. aastani.

## Viited
Messier 64

**Messier 64** ehk **Musta silma galaktika** (tuntud ka kui **NGC 4826**) on galaktika Berenike Juuste tähtkujus põhjataevas. Selle avastas Edward Pigott aastal 1779. 

Selle galaktika omapäraks on tähelepanuväärne tume tolmuriba galaktika heleda keskme ees, mis on andnud ka sellele nime: Musta Silma või Kurja Silma galaktika. Messier 64 on hästi tuntud ka amatöörastronoomide seas, sest seda saab hästi vaadelda ka väikse teleskoobiga. Messier 64 asub Maast umbes 24 miljoni valgusaasta kaugusel.

## Viited
Gennadi Kulkov

**Gennadi Kulkov** (sündinud 10. detsembril 1950) on Eesti poliitik, 2015. aastast Kallaste linnapea.

Ta kandideeris 1990. aasta Eesti NSV XII Ülemnõukogu valimistel Tallinnas 5. ringkonnas ning ei osutunud valituks.

1996. aasta kohaliku omavalitsuse volikogude valimistel kandideeris ta Tallinnas 4. ringkonnas valimisliidu Õiglus-Spravedlivost nimekirjas ning ei osutunud valituks. 1999. aasta kohaliku omavalitsuse volikogude valimistel kandideeris ta Tallinnas 3. ringkonnas valimisliidu Rahva Usaldus nimekirjas ning ei osutunud valituks.

1999. aasta Riigikogu valimistel kandideeris ta Eestimaa Ühendatud Rahvapartei nimekirjas ning ei osutunud valituks.

2002. aasta kohaliku omavalitsuse volikogude valimistel ning 2005. aasta kohaliku omavalitsuse volikogude valimistel valiti ta valimisliidu Lootus-Nadežda nimekirjas Mustvee linna volikokku. 

Ta oli 2005–2007 Rahvaliidu liige.

Kulkov oli 2015. aastast Kallaste linnapea.
Varjudemaa

**"Varjudemaa"** on Eesti teleseriaal, põnevussari, mida näidati telekanalis TV3 2015. aastal. Sarja stsenarist on Martin Algus ja režissöör Ergo Kuld. 

Peategelane Rita (Karin Rask) naaseb Tallinnast kodusaarele, et korraldada õnnetuses hukkunud isa matused. Rita on 20 aastat tagasi kodukülast lahkunud, tal on seal oma minevikuvarjud. Kodutallu jõudnult avastab Rita aga, et isa surm ei olnud õnnetusjuhtum. Ta alustab meeleheitlikku tõe otsimist, kannustatuna süütundest isa ees, kellest ta kunagi noorena tüliga lahkus.

## Osatäitjad
* Karin Rask – Rita Metsallik
* Eva Koldits – Marit Metsallik
* Ivo Reinok – Hasso Metsallik
* Tarvo Vridolin – inspektor Hein
* Martin Algus – Andres
* Janek Joost – ärimees Vinks
* Triin Lepik – ärimehe naine
* Toomas Täht – Hans
* Heldur Rand – Jaan Metsallik
* Arvi Mägi – kirikuõpetaja
* Pille-Riin Karro – Selma
* Olev Sten Erik Jõgi – Rain
* Ulvi Sadam – koguduse naine
* Andres Tabun – metsamees Gregor Salm
* Ülle Bernhardt – Helena
* Margus Jürisson – Ado
* Rudolf Kalm – vanamees nõia majas
* Raina Tamleht – Lisette Salm
* Mart Nurk – Voll
* Oliver Leppik – naabrilaps
* Brendon Reinmägi – nõiapoeg

## Osad

## Viited


## Välislingid
*"Varjudemaa" TV3
Söödi raudteepeatus

**Söödi raudteepeatus** oli raudteepeatus Jõgeva rajoonis Jõgeva külanõukogus Tapa–Tartu raudtee ääres. Tänapäevase haldusjaotuse järgi jääb peatuse asukoht Jõgeva maakonda ja Jõgeva valda.

Peatus asus Jõgeva ja Kaarepere raudteejaama vahel (kilometraaž 383). Peatus avati 1927. aastal ja suleti 1950. aastatel.). Avamisel jäi peatus Kaarepere valda. Peatus asus Pedja jõe kaldal Painküla ja Ellakvere küla vahel. Raudtee ida-kirdeküljel paikneb peatuse juures tsaariaegne telliselamu, mille juurde kuuluvad ka hilisemad puidust juurdeehitised. Puiteeskojaga elamu katuseräästal kulgeb hammasvöökarniis, fassaade raamistavad nurgaliseenid. Kagu poole jääb kivikatusega keldrihoone.

## Viited
Barbara Morgan

**Barbara Radding Morgan** (sündinud 28. novembril 1951) on Ameerika Ühendriikide õpetaja ja endine astronaut. 

Morgan osales 1985. aastal NASA projektis "Õpetaja kosmoses", ning sai Christa McAuliffe´i asendajaks ja pidi kosmosesse minema juhul, kui McAuliffe oleks mingil põhjusel missioonilt eemaldatud. McAuliffe jäi missioonile ja hukkus koos ülejäänud meeskonnaga Challengeri katastroofis.

Morgan liitus 1996. aastal NASA astronaudikorpusega ja osales 2007. aastal missioonil STS-118.

## Viited
Tiksoja raudteepeatus

**Tiksoja raudteepeatus** (ka **Tähtvere raudteepeatus**) oli raudteepeatus Tartu maakonnas Tähtvere vallas Tapa–Tartu raudtee ääres. Tänapäevase haldusjaotuse järgi jääb see Tartu linna territooriumile.

Peatus asus Vorbuse ja Tartu raudteejaama vahel (kilometraaž 424). Peatus avati aastal 1934 ja suleti aastal 1943.. Avamisel jäi peatus Tähtvere valda. Peatus asus Tähtvere külas Tallinna–Tartu maantee raudteeülesõidukohast põhja pool.

 

## Viited
Le Plessis-Grammoire

**Le Plessis-Grammoire** [le plessis gramm'oar] on vald Prantsusmaal Pays de la Loire'i piirkonnas Maine-et-Loire'i departemangus.

Vald asub departemangu keskuse Angersi südalinnast 10 kilomeetrit kirdes. Selle läheduse tõttu kuulub ta ka Angersi linnastusse ja on ühendatud bussiliiniga number 30.

Valla kõrgus merepinnast jääb 28 ja 42 meetri vahele.

Valla postikood on 49124 ja INSEE kood on 49241.

Enne 1789. aasta Prantsuse revolutsiooni oli vald jagatud kaheks kihelkonnaks: *Le Plessis Grammoyre* ja *Foudon*. Need kihelkonnad olid kaks täiesti erinevat haldusüksust, oma keskusega ja kirikuga. Kuid revolutsiooni käigus nad ühendati ja tänapäeval on valla territooriumile seda meenutamaks jäänud kaks küla keskust oma kirikuga, mis asuvad teineteisest kilomeetri kaugusel. Kuid tänapäeval on need endised keskused peaaegu täielikult kokku kasvanud. Neid läbib departemangu maantee RD 113. Valla lõunapiiril asub veel Aigrefouini küla.

Valla elanikkond on suhteliselt noores eas. Üle 60-aastased elanikud moodustavad valla elanikkonnast 15,6%, mis on tunduvalt vähem prantsuse keskmisest (21,8%). 

## Viited

## Välislingid
*Valla koduleht (*prantsuse keeles*)
Saint-Barthélemy-d'Anjou

**Saint-Barthélemy-d'Anjou** [sen bartelömi dan'žuu] on vald Prantsusmaal Pays de la Loire'i piirkonnas, Maine-et-Loire'i departemangus.

Vald asub departemangu keskuse Angersi idapiiril. Ta on Angers'i linnaga täielikult kokku kasvanud ja kuulub ka tema linnastusse.

Valla kõrgus merepinnast jääb 22 ja 49 meetri vahele.

Valla postikood on 49124 ja INSEE kood on 49267.

Tema idaosa läbib põhja-lõuna suunal kiirtee A87 ja seetõttu asub seal suur tööstusküla.

1760. aastal koosnes vallakeskus kirikust, surnuaiast ja neljast majast. Need olid kirikuõpetaja maja, ühe Angers'ist pärit isiku maja, mis seisis enamuse ajast tühjana, kabaree maja, ühe heategevusega tegeleva vanadaami maja. Vallaelanikud aga olid hajutatud laiali kogu valla territooriumil.

1776. aastal ehitas Angers'ist tulnud rikas Marcel Avril de Pignerolles omanimelise Pignerolle'i lossi.

1843. aastal ehitati Angers-Pariisi raudtee, mis läbib valda. 1882. aastal täiustati seda ja ehitati Angers-La Flèche'i raudteelõik.

Aastatel 1939–1940 oli Pignerollesi loss Władysław Raczkiewiczi, Poola eksiilvalitsuse presidendi residendiks.

Vallas asub kultuurikeskus 350 kohalise teatrisaaliga ja raamatukoguga.

## Viited

## Välislingid
*Valla koduleht (*prantsuse keeles*)